b"\n_START_ARTICLE_\nReinhard Selten\n_START_SECTION_\nBiografia\n_START_PARAGRAPH_\nVa n\xc3\xa9ixer el 5 d'octubre de 1930 a la ciutat de Breslau, situada en aquells moments a Alemanya per\xc3\xb2 que avui en dia est\xc3\xa0 situada a Pol\xc3\xb2nia i rep el nom de Wroc\xc5\x82aw. Va estudiar matem\xc3\xa0tiques i economia a la Universitat de Frakfurt, on es va graduar el 1957. L'any 1969 fou nomenat professor de la Universitat de Berkeley (Calif\xc3\xb2rnia, EUA) i el 1984 de la Universitat de Bonn i posteriorment en va ser professor em\xc3\xa8rit._NEWLINE_Va aprendre esperanto de manera autodidacta amb 17 anys i va con\xc3\xa8ixer a la seva dona en una trobada esperantista. Va ser membre i cofundador de l'Acad\xc3\xa8mia Internacional de les Ci\xc3\xa8ncies de San Marino. A les eleccions al Parlament Europeu del 2009 va ser el cap de llista de la secci\xc3\xb3 alemanya del partit Europa Esperanto Democr\xc3\xa0cia i a les del 2014 va anar-hi en set\xc3\xa8 lloc.\n_START_SECTION_\nRecerca econ\xc3\xb2mica\n_START_PARAGRAPH_\nSeguint el model de John Forbes Nash en la Teoria de jocs va ampliar-lo incorporant el concepte de qu\xc3\xa8 les estrat\xc3\xa8gies evolucionen amb el temps. Interessat en la racionalitat limitada, pot ser considerat un dels pares de l'economia experimental._NEWLINE_L'any 1994 fou guardonat amb el Premi Nobel d'Economia, juntament amb Nash i John Harsanyi, per la seva an\xc3\xa0lisi pionera d'equilibris en la teoria de jocs no cooperatius."